b'\n_START_ARTICLE_\nPeter Jehle\n_START_SECTION_\nKlupska karijera\n_START_PARAGRAPH_\nJehle je nogometnu karijeru zapo\xc4\x8deo 1992. u lokalnom FC Schaanu nakon kojeg 2000. prelazi u Grasshoppers. Za \xc5\xa1vicarski klub je branio \xc5\xa1est godina nakog \xc4\x8dega u ljeto 2006. potpisuje za portugalsku Boavistu. Peter Jehle je tokom svoje druge sezone u Boavisti postao prvi vratar kluba. Nakon \xc5\xa1to je Boavista ispala iz prvenstva zboge afere Apito Dourado, Jehle napu\xc5\xa1ta klub te u lipnju 2008. potpisuje za Tours iz francuske druge lige. Nakon svega jedne sezone u Francuskoj, vratar se vra\xc4\x87a u domovinu te potpisuje za FC Vaduz koji se natje\xc4\x8de u \xc5\xa1vicarskoj drugoj ligi.\n_START_SECTION_\nReprezentativna karijera\n_START_PARAGRAPH_\nVratar je za Lihten\xc5\xa1tajn debitirao sa svega 16 godina u kvalifikacijskoj utakmici protiv Azerbajd\xc5\xbeana 1998. godine. To je bila ujedno i prva lihten\xc5\xa1tajnska reprezentativna natjecateljska pobjeda u povijesti. U prijateljskom susretu protiv Hrvatske 14. lipnja 2013. skupio je svoj jubilarni stoti nastup u nacionalnom dresu.'